Ta ni Christopher Columbus?
Christopher Columbus jẹ́ ọmọ ilẹ̀ Ítálì kan tó máa ń ṣèwádìí, tó sì máa ń rìnrìn àjò ojú omi, ó rìnrìn àjò òkun Àtìláńtíìkì nígbà mẹ́rin. Àwọn ọ̀mọ̀wé gbàgbọ́ wípé wọ́n bí i láàrin August 25th àti October 31st 1451 wọ́n sì mọ̀ ọ́n fún àwọn ìrìn àjò tí ó bẹ̀rẹ̀ sáà ìwádìí ní Yúróòpù èyí tí ó yọrí sí ìfipínlẹ̀ ọ̀pọ̀lọpọ̀ orílẹ̀-èdè ní Amẹ́ríkà èyí tí ó wà fún ọ̀pọ̀lọpọ̀ ọ̀rúndún. Ọ̀pọ̀lọpọ̀ ibi ní ìhà ìwọ̀ oòrùn ayé ni orúkọ rẹ̀ wà lára wọn Colombia (orílẹ̀-èdè), British Columbia (ìpínlẹ̀ kan ní Canada), District of Columbia (olú ìlú orílẹ̀-èdè Amẹ́ríkà) àti Columbus (ìlú ní Ohio). Christopher Columbus kú ní May 20, ọdún 1506.